biswa921/orwiki-latest-pages-articles-raw huggingface dataset:
ଇମ୍ମ୍ୟୁନ ଥ୍ରୋମ୍ବୋସାଇଟୋପେନିକ ପୁରପୁରା

ଇମ୍ମ୍ୟୁନ ଥ୍ରୋମ୍ବୋସାଇଟୋପେନିକ ପୁରପୁରା ( ଆଇଟିପି ), ଅନ୍ୟ ନାମ  ଇଡିଓପାଥିକ୍ ଥ୍ରୋମ୍ବୋସାଇଟୋପେନିକ ପୁରପୁରା ରୋଗରେ ପ୍ଲାଟେଲେଟ ସଂଖ୍ୟା କମିଯାଏ କିନ୍ତୁ ଶ୍ୱେତ ରକ୍ତ କଣିକା ଓ ଲୋହିତ ରକ୍ତ କଣିକା ସଂଖାର ପରିବର୍ତ୍ତନ ହୁଏନାହିଁ ।   ଏହାର ଲକ୍ଷଣ: ଚର୍ମରେ ରକ୍ତସ୍ରାବ ଫଳସ୍ୱରୂପ ପରପୁରା (ବାଇଗଣୀ ରଙ୍ଗର କ୍ଷତ) କିମ୍ବା ପେଟେକିଆ (ଛୋଟ ଲାଲ ବିନ୍ଦୁ) କିମ୍ବା ମାଢ଼ିରୁ ରକ୍ତସ୍ରାବ ହୁଏ |  ଇଣ୍ଟ୍ରାକ୍ରାନିଆଲ ରକ୍ତସ୍ରାବ ଭଳି ଅନ୍ୟାନ୍ୟ ଗମ୍ଭୀର ରକ୍ତସ୍ରାବ ଘଟଣା କମ ଦେଖାଯାଏ । 

ଅନ୍ତର୍ନିହିତ କ୍ରିୟାବିଧିରେ ସାଧାରଣତଃ ପ୍ଲାଟେଲେଟର ବାହ୍ୟ ସ୍ତରରେ ଥିବା ପୁଷ୍ଟିସାର ବା ପ୍ରୋଟିନ୍ ବିରୁଦ୍ଧରେ ଆଣ୍ଟିବଡି ସୃଷ୍ଟି ହୁଏ । ହେପାଟାଇଟିସ୍ ସି, ସାଇଟୋମେଗାଲୋଭୂତାଣୁ କିମ୍ବା ଭାରିସେଲା ଜୋଷ୍ଟର ଭଳି ସଂକ୍ରମଣ, ସିସ୍ଟମିକ ଲୁପସ୍ ଏରିଦେମାଟୋସସ୍ ଭଳି ଅଟୋମ୍ୟୁମ୍ୟୁନ୍ ରୋଗ, କ୍ରନିକ୍ ଲିମ୍ଫୋସାଇଟିକ୍ ଲ୍ୟୁକେମିଆ ଭଳି କର୍କଟ ରୋଗ, କିମ୍ବା କେତେକ ଔଷଧ ଏହି ରୋଗକୁ ସକ୍ରିୟ କରନ୍ତି ।  ରକ୍ତର ପ୍ଲାଟେଲେଟ ସଂଖ୍ୟା ୧୦୦x ୧୦୯/ ଲି (୧୦୦,୦୦୦/ମିମି3 )ରୁ କମ୍ ଥିଲେ ଏହି ରୋଗ ନିର୍ଣ୍ଣୟ କରାଯାଏ |  ବେଳେବେଳେ ଅବଶିଷ୍ଟ ପ୍ଲାଟେଲେଟ ଗୁଡ଼ିକ ଅସ୍ୱାଭାବିକ ଭାବରେ ବଡ଼ ହୋଇପାରେ |  ଅସ୍ଥି ମଜ୍ଜା ବାୟୋପ୍ସି ସାଧାରଣତଃ ଆବଶ୍ୟକ ହୁଏ ନାହିଁ | 

୩୦x୧୦୯/ ଲିରୁ ଅଧିକ ପ୍ଲାଟେଲେଟ୍ ଥିବା ବୟସ୍କମାନଙ୍କର ଏବଂ ସମସ୍ତ ପ୍ଲେଟଲେଟ୍ ସ୍ତରର ପିଲାମାନଙ୍କର ସାମାନ୍ୟ ରକ୍ତସ୍ରାବ ହେଉଥିଲେ ସାବଧାନତା ଅବଲମ୍ବନ କରିବା ଆବଶ୍ୟକ ହୋଇଥାଏ |  ଛଅ ମାସ ମଧ୍ୟରେ ୭୦% ପିଲା ଭଲ ହୋଇଯାଆନ୍ତି |  ରୋଗ ଅଧିକ ଗୁରୁତ୍ୱପୂର୍ଣ୍ଣ ଥିଲେ କର୍ଟିକୋଷ୍ଟିରଏଡ, ଶିରାଭ୍ୟନ୍ତର ଇମ୍ୟୁନୋଗ୍ଲୋବୁଲିନ କିମ୍ବା ଆଣ୍ଟି-ଡି ଇମ୍ୟୁନୋଗ୍ଲୋବୁଲିନ ବ୍ୟବହାର କରାଯାଇପାରେ |  ଏହି ଚିକିତ୍ସାରେ  ଉପଶମ ନହେଲେ ଏଲଟ୍ରୋମ୍ବୋପାଗ କିମ୍ବା ରୋମିପ୍ଲୋଷ୍ଟିମ ବ୍ୟବହାର କରାଯାଇପାରେ ।  ପ୍ଲିହାକୁ ବାହାର କରିବା ପାଇଁ ଅସ୍ତ୍ରୋପଚାର ମଧ୍ୟ ବେଳେବେଳେ ଆବଶ୍ୟକ ହୋଇପାରେ | 

ପ୍ରତି ୧୦୦,୦୦୦ ଲୋକଙ୍କ ମଧ୍ୟରୁ ୩ ଜଣ ବର୍ଷକୁ ନୂତନ ଭାବରେ ପ୍ରଭାବିତ ହୁଅନ୍ତି |  ପିଲା ଏବଂ ବୟସ୍କଙ୍କ ମଧ୍ୟରେ ରୋଗ ହାର ସମାନ ଥାଏ |  ଏହାର ଆକ୍ୟୁଟ ବା ତୀବ୍ର ସ୍ୱରୂପ ସାଧାରଣତ ପିଲାମାନଙ୍କଠାରେ ଦେଖାଯାଏ  ଓ ସ୍ତାୟୀ ବା କ୍ରନିକ୍ ସ୍ୱରୂପ ସାଧାରଣତଃ ବୟସ୍କମାନଙ୍କଠାରେ ଦେଖାଯାଏ |  ଏହି ରୋଗ ସହିତ ମେଳ ଖାଉଥିବା ରୋଗର ପ୍ରାଥମିକ ବର୍ଣ୍ଣନା ୧୦୨୫ ମସିହାରେ ଆଭିସେନା କରଥିଲେ | 

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ଶ୍ରେଣୀ:Translated from MDWiki
ଆଫସାନା ମିମି

ଆଫସାନା ମିମି (ଜନ୍ମ: ୨୦ ଡିସେମ୍ବର ୧୯୬୮) ଜଣେ ବଙ୍ଗଳାଦେଶୀ ଅଭିନେତ୍ରୀ, ମଡେଲ ଏବଂ ନିର୍ଦ୍ଦେଶକ ।

 ପ୍ରାରମ୍ଭିକ ଜୀବନ 
ମିମି ସେତେବେଳର ପୂର୍ବ ପାକିସ୍ଥାନର ଢାକାଠାରେ ହୋଲି ଫ୍ୟାମିଲି ହସ୍ପିଟାଲରେ ୨୦ ଡିସେମ୍ବର ୧୯୬୮ରେ ଜନ୍ମଗ୍ରହଣ କରିଥିଲେ।

 ଅଭିନୟ ଜୀବନ 
ମିମି ପ୍ରଥମେ ନାଗରିକ ନାଟ ସମ୍ପ୍ରଦାୟ ନାମକ ଏକ ଥିଏଟର ଗ୍ରୁପ୍‌ରେ କାମ କରିବା ଆରମ୍ଭ କରିଥିଲେ । ୨୦୧୧ ମସିହାରେ ସେ ଥିଏଟରରେ କାମ କରିବା ବନ୍ଦ କରିଥିଲେ; ତାଙ୍କ ଅଭିନୀତ ଶେଷ ନାଟକ ଥିଲା ପ୍ରାଚ୍ୟାନଟସ୍ ରାଜା ଏବଂ ଓନ୍ନାନ୍ନୋ ।  ୧୯୯୦ ମସିହାରେ ସେ ବଙ୍ଗଳା ଦୂରଦର୍ଶନରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ଦୂରଦର୍ଶନ ଡ୍ରାମା ଥିଲା କୋଥାଉ କେଉ ନେଇ ।

ମିମି ୨୦୦୦ ମସିହାରେ ନିର୍ଦ୍ଦେଶନା କ୍ଷେତ୍ରରେ ପ୍ରବେଶ କରିଥିଲେ । କଶେର ମନୁଷ ନାମକ ଏକ କଥାଚିତ୍ରର ନିର୍ଦ୍ଦେଶନା ଦେଇଥିଲେ ସେ । ସେ ଏଟିଏନ୍ ନ୍ୟୁଜ୍‌ର ନୋଷ୍ଟାଲ୍‌ଜିଆ ନାମକ ଏକ ରୋଷି ଭିତ୍ତିକ କାର୍ଯ୍ୟକ୍ରମର ଉପସ୍ଥାପିକା ଭାବରେ କାର୍ଯ୍ୟ କରିଥିଲେ ।

ମିମି ଇଚ୍ଛେତୋଲା ନାମକ ଏକ ସାଂସ୍କୃତି କେନ୍ଦ୍ରର ନିର୍ଦ୍ଦେଶିକା ଭାବରେ କାର୍ଯ୍ୟ କରିଥିଲେ ।

 ଅଭିନୟ ଜୀବନ 
 ଅଭିନୀତ କଥାଚିତ୍ର 
 ନଦୀର ନାମ ମଧୁମିତା (୧୯୯୬)
 ଚିତ୍ର ନଦୀର ପାରେ (୧୯୯୯)
 ପ୍ରିୟତମେଷୁ (୨୦୦୯)

 ଦୂରଦର୍ଶନ ଧାରାବାହିକ 
 କୋଥାଉ କେଉ ନେଇ (୧୯୯୦)
 ନୋକ୍ଷତ୍ରେର ରାତ (୧୯୯୫)
 କୋଥା ଦିଲାମ (୧୯୯୮)
 ବଧନ (୧୯୯୬)
 ସେଇ ମୟେତି
 ପୌନ ପୁନିକ
 ନାଟର ଗୁରୁ
 ବିପୋରିତେ ହିଟ୍
 ହାଉସ୍‌ୱାଇଫ୍
 ଲକେଟ୍
 ସବୁଜସାଥୀ

 ନିର୍ଦ୍ଦେଶନା 
 ଡଲ୍‌ସ୍ ହାଉସ୍ (୨୦୦୭-୨୦୦୯)
 ପଉଷ ଫଗୁଣେର ପାଲା (୨୦୧୨)
 ସମାସନ୍ତରାଳ
 ବିପରୀତ
 ନୈରିତ 
 ବହ୍ନି

 ଆଧାର 

 ବାହାର ଆଧାର 
 

ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ଶ୍ରେଣୀ:୧୯୬୮ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ସାଦିୟା ଇସଲାମ ମୌ

ସାଦିୟା ଇସଲାମ ମୌ ଜଣେ ବଙ୍ଗଳାଦେଶୀ ଅଭିନେତ୍ରୀ ଓ ମଡେଲ୍, ଯିଏକି ମୁଖ୍ୟତଃ ବଙ୍ଗଳାଦେଶର ଦୂରଦର୍ଶନରେ କାମ କରନ୍ତି । ସେ ମୁଖ୍ୟତଃ ମୌ ଭାବରେ ପରିଚିତ । ୯୦ ଦଶକରେ ସେ ଦୂରଦର୍ଶନ ବିଜ୍ଞାପନରେ ଅଭିନୟ କରି ଲୋକପ୍ରିୟତା ଅର୍ଜନ କରିଥିଲେ ।

 ଅଭିନୟ ଜୀବନ 
ମୌ ୧୯୮୯ ମସିହାରେ ଦୂରଦର୍ଶନ ବିଜ୍ଞାପନରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ବିଜ୍ଞାପନ ଥିଲା ମାଉଣ୍ଟ ସାମ୍ପୁ । ଏହାପରେ ୧୯୯୪ ମସିହାରେ ସେ ବଙ୍ଗଳାଦେଶୀ ଦୂରଦର୍ଶନରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ଦୂରଦର୍ଶନ ଧାରାବାହିକ ଥିଲା ଅଭିମାନେ ଅନୁଭବେ । ୨୦୧୮ ମସିହାରେ ସେ ଲକ୍ସ ସୁପରଷ୍ଟାର କାର୍ଯ୍ୟକ୍ରମର ବିଚାରପତି ଥିଲେ ।

 ବ୍ୟକ୍ତିଗତ ଜୀବନ 
ମୌ ବଙ୍ଗଳାଦେଶୀ ଅଭିନେତା ଓ ନିର୍ଦ୍ଦେଶକ ଜାହିଦ ହାସନଙ୍କୁ ବିବାହ କରିଛନ୍ତି । ଏହି ଦମ୍ପତ୍ତିଙ୍କର ଗୋଟିଏ ପୁଅ ଓ ଗୋଟିଏ ଝିଅ ଅଛନ୍ତି ।

 ଅଭିନୀତ ଧାରାବାହିକ 

 ଅଭିମାନେ ଅନୁଭବ (୧୯୯୪)
 ଗୁମ୍ (୨୦୧୪)
 ୟୁରୋ ଚିଟି (୨୦୧୮) 
 ଯାତ୍ରା ପଥେର ଗଳ୍ପ (୨୦୧୮) 

 ଆଧାର 

 ବାହାର ଆଦାହର 

 

ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ଅଣ-ମଦ୍ୟପାୟୀ ଚର୍ବିଳ ଯକୃତ ରୋଗ

ଅଣ-ମଦ୍ୟପାୟୀ ଚର୍ବିଳ ଯକୃତ ରୋଗରେ (ଇଂରାଜୀ ଭାଷାରେ Non-alcoholic fatty liver disease/ NAFLD) ସାଧାରଣତଃ ମଦ୍ୟପାନ ଭଳି କୌଣସି ସ୍ପଷ୍ଟ କାରଣ ନ ଥାଇ ଯକୃତରେ ଚର୍ବି ବା ଫ୍ୟାଟ ଜମିଯାଏ ।   ଏହି ରୋଗ ଦୁଇ ପ୍ରକାର ଅଛି; ଅଣ-ମଦ୍ୟପାୟୀ ଚର୍ବିଳ ଯକୃତ ( NAFL ) ଏବଂ ଅଣ-ମଦ୍ୟପାୟୀ ଷ୍ଟିଏଟୋହେପାଟାଇଟିସ (NASH) ସହିତ ଯକୃତ ପ୍ରଦାହ ଅନ୍ତର୍ଭୁକ୍ତ ଥାଏ |  ପ୍ରଥମ ରୋଗ ଅପେକ୍ଷାକୃତ  କମ୍ ବିପଜ୍ଜନକ ଏବଂ ସାଧାରଣତଃ ଦ୍ୱିତୀୟ ପ୍ରକାରକୁ ଗତି କରେନି କିମ୍ବା ଯକୃତ ସିରୋସିସ୍‌କୁ ଅଗ୍ରଗତି କରେ ନାହିଁ |  ଅଣ-ମଦ୍ୟପାୟୀ ଷ୍ଟିଏଟୋହେପାଟାଇଟିସ ରୋଗ ସିରୋସିସ୍, ଯକୃତ କର୍କଟ କିମ୍ବା ଯକୃତ ବିଫଳତାର କାରଣ ହୋଇପାରେ |  ଉଭୟ ପ୍ରକାର ରୋଗ ହୃଦରକ୍ତନାଳୀ ରୋଗ ସହିତ ଜଡ଼ିତ ଥାଏ | 

ମେଦବ‌ହୁଳତା ଏବଂ ମଧୁମେହ ଟାଇପ ୨  ଏହି  ରୋଗର ସବୁଠାରୁ ଶକ୍ତିଶାଳୀ ବିପଦ କାରକ |  ଅନ୍ୟାନ୍ୟ ସଙ୍କଟ କାରଖ ମଧ୍ୟରେ ଅଧିକ ଔଜନ, ଡିସଲିପିଡେମିଆ, ଉଚ୍ଚ ରକ୍ତଚାପ, ଅଧିକ ରକ୍ତ ଶର୍କରା ଏବଂ ଉଦର ମୋଟାପଣ ହୋଇପାରେ; ଲକ୍ଷଣଗୁଡିକର ଏକ ଗୋଷ୍ଠୀ ମେଟାବୋଲିକ ସିଣ୍ଡ୍ରୋମ ଭାବରେ ଜଣାଶୁଣା |   ଚର୍ବିଳ ଯକୃତ ରୋଗର ଅନ୍ୟାନ୍ୟ ସମ୍ଭାବ୍ୟ କାରଣକୁ ବାଦ ଦେବା ପରେ ଡାକ୍ତରୀ ଇମେଜିଙ୍ଗ କିମ୍ବା ଯକୃତର ନମୁନା ପରୀକ୍ଷା କରି ଏହି ରୋଗ ନିର୍ଣ୍ଣୟ କରାଯାଇପାରେ।  

ଅଣ-ମଦ୍ୟପାୟୀ ଚର୍ବିଳ ଯକୃତ ରୋଗର ଚିକିତ୍ସାରେ ଖାଦ୍ୟର ପରିବର୍ତ୍ତନ ଏବଂ ବ୍ୟାୟାମଦ୍ୱାରା ଧୀରେ ଧୀରେ ଓଜନ ହ୍ରାସ କରାଯାଏ ।  ଔଷଧର ଆବଶ୍ୟକତା ପାଇଁ କୌଣସି ପ୍ରମାଣ ନଥିବାବେଳେ ପାୟୋଗ୍ଲିଟାଜୋନ ଏବଂ ଜୀବସାର ଙ (ଭିଟାମିନ ଇ) ବ୍ୟବ‌ହାର ପାଇଁ ସମର୍ଥନ ଅଛି |  ବାରିଆଟ୍ରିକ ଅସ୍ତ୍ରୋପଚାର କରି ଗୁରୁତର ମାମଲାଗୁଡ଼ିକର ଉନ୍ନତି କିମ୍ବା ସମାଧାନ କରାଯାଇପାରେ |   ଯୁକ୍ତରାଷ୍ଟ୍ରରେ୨୦୧୭ ମସିହା ସୁଦ୍ଧା ଅଣ-ମଦ୍ୟପାୟୀ ଷ୍ଟିଏଟୋହେପାଟାଇଟିସ ରୋଗ ଯକୃତ ପ୍ରତିରୋପଣର  ଦ୍ୱିତୀୟ ସାଧାରଣ କାରଣ ଥିଲା |  ଏହି ରୋଗରେ ପ୍ରତିବର୍ଷ ୧.୨%  ଲୋକଙ୍କର ମୃତ୍ୟୁ ହେବା ଆଶଙ୍କା ଥିବାବେଳେ ଅଣ-ମଦ୍ୟପାୟୀ ଷ୍ଟିଏଟୋହେପାଟାଇଟିସ ଥିବା ଲୋକଙ୍କ ମୃତ୍ୟୁ ଆସଙ୍କା ୨.୬% ଅଟେ |  ଏହା ୟୁରୋପ ଏବଂ ଆମେରିକାରେ କ୍ରନିକ ବା ସ୍ଥାୟୀ ଯକୃତ ରୋଗର ମୁଖ୍ୟ କାରଣ ଅଟେ | 

ଏହି ରୋଗ ବିଶ୍ୱର ସବୁଠାରୁ ସାଧାରଣ ଯକୃତ ରୋଗ ଅଟେ ଯାହା ପ୍ରାୟ ୨୬% ଜନସଂଖ୍ୟାକୁ ପ୍ରଭାବିତ କରିଥାଏ |  ମଧ୍ୟ ପୂର୍ବରେ ପ୍ରାୟ ୩୨% , ଦକ୍ଷିଣ ଆମେରିକାରେ ୩୦% , ଏସିଆରେ ୨୭% , ଉତ୍ତର ଆମେରିକା ଏବଂ ୟୁରୋପରେ ୨୪% ଏବଂ ଆଫ୍ରିକାରେ ୧୩% ରହିଛି ।  ଅଧିକ ମେଦବହୁଳ ଲୋକଙ୍କର୯୦%, ମଧୁମେହ ଟାଇପ ୨ ଥିବା ଲୋକଙ୍କର ୬୦%ରୁ ଅଧିକ ଏବଂ ସାଧାରଣ ଓଜନ ଥିବା ଲୋକଙ୍କ ମଧ୍ୟରେ ୨୦%  ଲୋକ ଏହି ରୋଗରେ ପୀଡ଼ିତ ହୁଅନ୍ତି |  ପିଲାମାନଙ୍କ ହାର ୧୦%ରୁ ଅଧିକ ଅଟେ |  ସାରା ବିଶ୍ୱରେ ପ୍ରାୟ 4% ଲୋକଙ୍କୁ ଅଣ-ମଦ୍ୟପାୟୀ ଷ୍ଟିଏଟୋହେପାଟାଇଟିସ ପ୍ରଭାବିତ କରିଥାଏ |  ବୟସ ବୃଦ୍ଧି ସହିତ ଏହି ରୋଗ ଅଧିକ ସାଧାରଣ ହୋଇଯାଏ |  ଏହାର ପ୍ରଥମ  ବର୍ଣ୍ଣନା ୧୯୮୦ ମସିହାରେ ହୋଇଥିଲା  ଆମେରିକା ୨୦୧୬ ମସିହାରେ ଆର୍ଥିକ କ୍ଷତି ୧୦୩ ବିଲିଅନ ଡଲାର ହୋଇଥିଲା  | 
 

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
Category:Translated from MDWiki
ସାଦିକା ପାରଭିନ ପପି

ସାଦିକା ପାରଭିନ ପପି (ଜନ୍ମ: ୧୦ ସେପ୍ଟେମ୍ବର ୧୯୭୯) ଜଣେ ବଙ୍ଗଳାଦେଶି ଅଭିନେତ୍ରୀ, ଯିଏକି ବଙ୍ଗଳାଦେଶରେ ପପି ନାମରେ ପରିଚିତ । ସେ ମୁଖ୍ୟତଃ ବଙ୍ଗଳାଦେଶୀ କଥାଚିତ୍ରରେ ଅଭିନୟ କରନ୍ତି । ୧୯୯୭ ମସିହାରେ ସେ ବଙ୍ଗଳଦେଶୀ କଥାଚିତ୍ର ଜଗତରେ କାର୍ଯ୍ୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲେ କୁଲି । କଥାଚିତ୍ରରେ ଅଭିନୟ କରିବା ସହିତ ସେ କିଛି ଦୂରଦର୍ଶନ ଧାରାବାହିକ ଓ ୱେବ୍‌ ସିରିଜ୍ ଆଦିରେ ଅଭିନୟ କରିଛନ୍ତି । କାରାଗାର (୨୦୦୩), ମେଘେର୍ କୋଲି ରୋଡ୍ (୨୦୦୮) ଏବଂ ଗଙ୍ଗାଯାତ୍ରା (୨୦୦୯) ଭଳି କଥାଚିତ୍ର ପାଇଁ ସେ ଶ୍ରେଷ୍ଠ ଅଭିନେତ୍ରୀ ଭାବରେ ତିନିଥର ବଙ୍ଗଳାଦେଶୀ ଜାତୀୟ ଚଳଚ୍ଚିତ୍ର ପୁରସ୍କାର ପାଇଛନ୍ତି ।

 ପ୍ରାରମ୍ଭିକ ଜୀବନ 
ପପି ହେଉଛନ୍ତି ବଙ୍ଗଳାଦେଶର ୩ୟ ସର୍ବବୃହତ ସହର ଖୁଲନାଠାରେ ୧୯୭୯ ମସିହାର ସେପ୍ଟେମ୍ବର ୧୦ ତାରିଖରେ ଜନ୍ମଗ୍ରହଣ କରିଥିଲେ । ସେ ଖୁଲନାର ଗୋବର ଚକାସ୍ଥିତ ଜାତୀୟ ବାଳିକା ବିଦ୍ୟାଳୟରେ ଅଧ୍ୟୟନ କରିଥିଲେ ।

 ଅଭିନୟ ଜୀବନ 
ପପି ୧୯୯୫ ମସିହାରେ ରଙ୍ଗୀନ ଦୁନିଆରେ କାମ କରିବା ଆରମ୍ଭ କରିଥିଲେ । ସେ ଲକ୍ସ ଆନନ୍ଦ ବିଚିତ୍ର ନାମକ ଏକ କାର୍ଯ୍ୟକ୍ରମରେ ପ୍ରଥମେ ଅଂଶଗ୍ରହଣ କରିଥିଲେ ।

ସେ ୧୯୯୭ ମସିହାରେ ବଙ୍ଗଳାଦେଶୀ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିହତିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା କୁଲି, ଯେଉଁଥିରେ ସେ ଓମାର ସନିଙ୍କ ବିପକ୍ଷରେ ନାୟିକା ଭାବରେ ଅଭିନୟ କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ମନ୍ତଜୁର ରହମାନ ଆକବର ।

ସେ ନାୟକ ନାମକ ଏକ ଦୂରଦର୍ଶନ ଧାରାବାହିକରେ ଅଭିନୟ କରିଥିଲେ, ଯାହାର ନିର୍ଦ୍ଦେଶନା ଦେଇଥିଲେ ଶହିଦୁଲ୍ ଇସଲାମ ଖାନ୍ ।

୨୦୧୯ ମସିହାରେ ସେ ୱେବ୍ ସିରିଜ୍‌ରେ ପ୍ରଥମ କରି ଅଭିନୟ କରିଥିଲେ । ତାଙ୍କ ଅଭିନୀତ ପ୍ରଥମ ସିରିଜ୍ ଥିଲା ଗାର୍ଡେନ୍ ଗେମ୍, ଯାହାକି ବାଇସ୍କୋପ୍ ନାମକ ଏକ ବଙ୍ଗଳାଦେଶୀ ଓଟିଟି ଆପ୍‌ରେ ମୁକ୍ତିଲାଭ କରିଥିଲା । ୨୦୨୦ ମସିହାରେ ସେ ଅନ୍ୟ ଏକ ୱେବ୍ ସିରିଜ୍ ଇନ୍ଦୁବାଳାରେ ଅଭିନୟ କରିଥିଲେ ।

ଅଭିନୀତ କଥାଚିତ୍ର
 ବର୍ଷ କଥାଚିତ୍ର ନିର୍ଦ୍ଦେଶକ ଭୂମିକ ମନ୍ତବ୍ୟ ୧୯୯୭ କୁଲି  ମନ୍ତଜୁର ରହମାନ ଆକବର    ପ୍ରଥମ କଥାଚିତ୍ର ଆମର ଘର ଆମର ବେହେସ୍ତ    ମୁକ୍ତିଲାଭ କରିଥିବା ପ୍ରଥମ କଥାଚିତ୍ର ୧୯୯୮ ବିଦ୍ରୋହ ଚରିଡିକେ  ମହମ୍ମଦ ହନ୍ନା  ମୋଶଲ ୧୯୯୯  କେ ଆମାର୍ ବାବା  ମନ୍ତଜୁର ରହମାନ ଆକବର    ୨୦୦୦ ଦୁଜୋନ ଦୁଜୋନର୍   ଅବୁ ସାୟେଦ୍ ଖାନ୍    ୨୦୦୧ ବର୍ଷା ବାଦଲ    ୨୦୦୨ ଖେପା ବସୁ  କୋମଳ ସରକାର     ଓଡେର୍ ଧୋର୍  ବାବୁଲ ରାଜା   ରିୟା   ବିଶୋ ବାପତାର  ବାଦଲ ଖୋନ୍ଦକର   ୨୦୦୩ କାରାଗାର  କଲାମ କୈସର   ଫିର୍ଦ୍ଦୋଶଙ୍କ ସହ ପ୍ରଥମ କଥାଚିତ୍ର  ଖୋମତାର ଦପୋଟ  ଏଜେ ରଣା   ୨୦୦୪ ବସ୍ତିର ରାଣୀ ସୁରିୟା  ମନ୍ତଜୁର ରହମାନ ଆକବର   ୨୦୦୫ ବିଷାକ୍ତ ଛକ: ଦ ବ୍ଲୁ ଆଇ  ରୁବେଲ୍    ସିଟି ଟେରର୍  ରହିମ    ପ୍ରେମ କରେଚି ବେଶ କରେଚି  ବାଦଲ ଖୋନ୍ଦକର   ୨୦୦୬  ବିଦ୍ରୋହୀ ପଦ୍ମ  ବାଦଲ ଖୋନ୍ଦକର   ସୁଧା   ୨୦୦୭  ଝଣ୍ଟୁ ମଣ୍ଟୁ ଦୁଇ ଭାଇ  ଆଜମଲ୍ ହୁଡୁ ମିଠୁ   ରାଣୀ କୁଟୀର ବାକି ଇତିହାସ  ସମିଆ ଜମାନ୍ ମୋମୋ    ୨୦୦୮  ମେଘେର କୋଲି ରୋଡ୍  ନର୍ଗିସ୍ ଅଖତେର୍   ରୋଦେଲା    କୁ ଯାଦୁ କରିଲା  ଚନ୍ଦନ ଚୌଧୁରୀ  ଝିନୁକ  ୨୦୦୯  ଗଙ୍ଗାଯାତ୍ର   ସୁଧା  ୨୦୧୨  ଗାର୍ମେଣ୍ଟସ୍ କନ୍ନା  ଜି ସରକାର   ୨୦୧୪  ଚାର ଓଖେରେର୍ ଭଲୋବାସା  ମହମ୍ମଦ ଜାକିର ଖାନ୍   

Web Series

 Year Title OTT Character Director Notes 2019  Garden Game Bioscope Brita  Towhid Mitul    2020  Indubala    Anonno Mamun  

 ପୁରସ୍କାର 
ବର୍ଷ ପୁରସ୍କାର ବର୍ଗ ଚଳଚ୍ଚିତ୍ର ଫଳାଫଳ ୨୦୦୩ ବଙ୍ଗଳାଦେଶୀ ଜାତୀୟ ଚଳଚ୍ଚିତ୍ର ପୁରସ୍କାର  ଶ୍ରେଷ୍ଠ ଅଭିନେତ୍ରୀ କାରାଗାର   ୨୦୦୮ ବଙ୍ଗଳାଦେଶୀ ଜାତୀୟ ଚଳଚ୍ଚିତ୍ର ପୁରସ୍କାର  ଶ୍ରେଷ୍ଠ ଅଭିନେତ୍ରୀ ମେଘର କୋଲି ରୋଡ୍  ୨୦୦୮ ବଙ୍ଗଳାଦେଶୀ ଜାତୀୟ ଚଳଚ୍ଚିତ୍ର ପୁରସ୍କାର  ଶ୍ରେଷ୍ଠ ଅଭିନେତ୍ରୀ ଗଙ୍ଗାଯାତ୍ରା 

 ଆଧାର 

 ବାହାର ଆଧାର 

 
 

ଶ୍ରେଣୀ:୧୯୭୯ ଜନ୍ମ
ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ଓମ୍ଫାଲୋସିଲ

ଓମ୍ଫାଲୋସିଲ (ଇଂରାଜୀ ଭାଷାରେ Omphalocele) ଶରୀରର ଏକ ଆଜନ୍ମ ତୃଟି ରୋଗ ଯେଉଁଥିରେ ଉଦର କାନ୍ଥର ତୃଟି ଯୋଗୁ ନାହି ବାଟ ଦେଇ ଅନ୍ତନଳୀ, ଯକୃତ କିମ୍ବା ଅନ୍ୟାନ୍ୟ ଅଙ୍ଗ‌ଗୁଡ଼ିକ ବାହାରକୁ ବାହାରିଥାଏ |  ବାହାରକୁ ବାହାରିଥିବା ଅଙ୍ଗଗୁଡ଼ିକ ଏକ ପତଳା ଏବଂ ପ୍ରାୟ ସ୍ୱଚ୍ଛ ଥଳିରେ ଆଚ୍ଛାଦିତ ହୋଇଥାଏ |  ରୋଗ ଜଟିଳ ହେଲେ ସଂକ୍ରମଣ, ଅଳ୍ପ ରକ୍ତ ପ୍ରବାହ, ଏବଂ ଫୁସଫୁସ ଛୋଟ ହୋଇପାରେ ।

ଏହାର କାରଣ ସାଧାରଣତଃ ଅସ୍ପଷ୍ଟ ରହିଛି |  ବିପଦ କାରକଗୁଡ଼ିକ ମଧ୍ୟରେ ମଦ୍ୟପାନ, ଧୂମପାନ, ମେଦ ବ‌ହୁଳତା ଏବଂ କିଛି ଔଷଧ ରହିପାରେ |  ବେକଉଇଥ-ଉଇଡରମାନ ସିଣ୍ଡ୍ରୋମ, ଟ୍ରାଇସୋମି ୧୮, ଟ୍ରାଇସୋମି ୨୧ କିମ୍ବା ପେଣ୍ଟାଲୋଜି ଅଫ କ୍ୟାଣ୍ଟ୍ରେଲ ରୋଗମାନଙ୍କ ସହିତ ଏହି ରୋଗ ଜଡ଼ିତ ହୋଇପାରେ |  ଗର୍ଭଧାରଣର ଏକାଦଶ ସପ୍ତାହ ମଧ୍ୟରେ ଅନ୍ତନଳୀ ପେଟ ଭିତରକୁ ଫେରିବାରେ ଅନ୍ତର୍ନିହିତ ବିଫଳତା ଯୋଗୁ ଏହି ରୋଗ ସୃଷ୍ଟି ହୁଏ |  ରକ୍ତ ପରୀକ୍ଷା ବା ଅଲଟ୍ରାସାଉଣ୍ଡ କରି ଜନ୍ମ ପୂର୍ବରୁ ରୋଗ ନିର୍ଣ୍ଣୟ କରାଯାଇପାରେ ଅଥବା ଜନ୍ମ ପରେ ନିର୍ଣ୍ଣୟ ହୁଏ । 

ଓମଫାଲୋସିଲର ଆକାର ଉପରେ ଚିକିତ୍ସା ନିର୍ଭର କରେ |  ଆକାର ଛୋଟ ଥିଲେ ଜନ୍ମ ପରେ ଅତି ଶୀଘ୍ର ଅସ୍ତ୍ରୋପଚାର କରାଯାଇପାରେ |  ଆକାର ବଡ଼ ଥିଲେ  ଅଙ୍ଗଗୁଡିକ ଏକ ବିଶେଷ ପଦାର୍ଥରେ ଆଚ୍ଛାଦିତ କରି ସମୟ କ୍ରମେ  ଧୀରେ ଧୀରେ ପଛକୁ ଠେଲି ଦିଆଯାଏ |  ଫୁସଫୁସ ଛୋଟ ଥିଲେ ବାୟୁ ଚଳାଚଳ ନିମନ୍ତେ ମେକାନିକାଲ ଭେଣ୍ଟିଲେଟର ଆବଶ୍ୟକ  ହୋଇପାରେ।  ଦୀର୍ଘକାଳୀନ ବଞ୍ଚିବା ହାର ପ୍ରାୟ ୮୦% ଓ ଏହା ଅନ୍ୟାନ୍ୟ ସଂପୃକ୍ତ ରୋଗ ଉପରେ ନିର୍ଭର କରେ । 

ପ୍ରାୟ ୪,୨୦୦ ଜନ୍ମରେ ଜଣକର ଓମଫାଲୋସିଲ ଥିବା ଦେଖାଯାଏ |  ନାରୀମାନଙ୍କ ଅପେକ୍ଷା ପୁରୁଷମାନେ ଅଧିକ ପ୍ରଭାବିତ ହୁଅନ୍ତି |  ସପ୍ତଦଶ ଶତାବ୍ଦୀରେ ଏହି ଅବସ୍ଥା ପ୍ରଥମେ ଆମ୍ବ୍ରୋଜ ପାରେ ବର୍ଣ୍ଣନା କରିଥିଲେ ।  ଏହା ଗ୍ୟାସ୍ଟ୍ରୋସ୍କିସିସ ରୋଗଠାରୁ ଏକ ପୃଥକ ରୋଗ ବୋଲି ୧୯୫୩ ମସିହାର ପ୍ରତିପାଦିତ ହୋଇଥିଲା ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
Category:Translated from MDWiki
ଅହନା ରହମାନ ଲକି

ଅହନା ରହମାନ ଲକି (ଜନ୍ମ: ୪ ଅପ୍ରେଲ ୧୯୮୭) ଜଣେ ବଙ୍ଗଳାଦେଶୀ ଅଭିନେତ୍ରୀ ତଥା ମଡେଲ । ସେ ୨୦୦୬ ମସିହାରେ ଆୟୋଜିତ ଏକ ଫଟୋ ପ୍ରତିଯୋଗିତାରେ ଅଂଶଗ୍ରହଣ କରି ଲୋକ ଲୋଚନକୁ ଆସିଥିଲେ । ୨୦୦୮ ମସିହାରେ ସେ ଚକୋରେର ପ୍ରେମ ଜରିଆରେ ବଙ୍ଗଳାଦେଶୀ କଥାଚିତ୍ର ଜଗତରେ କାର୍ଯ୍ୟ କରିବା ଆରମ୍ଭ କରିଥିଲେ ।

 ପ୍ରାରମ୍ଭିକ ଜୀବନ 
ଅହନା ୧୯୮୭ ମସିହାର ଅପ୍ରେଲ ୪ ତାରିଖରେ ବଙ୍ଗଳାଦେଶର ପାଟୁଆଖାଲିଠାରେ ଜନ୍ମଗ୍ରହଣ କରିଥିଲେ । ସେ ତାଙ୍କର ସ୍କୁଲ ଶିକ୍ଷା ମୀରପୁର ବାଳିକା ଉଚ୍ଚ ବିଦ୍ୟାଳୟରୁ ସମାପ୍ତ କରି ଢାକା କମର୍ସ ମହାବିଦ୍ୟାଳୟରେ ପଢ଼ିଥିଲେ । ଏହାପରେ ସେ ମୀରପୁର ୟୁନିଭର୍ସିଟି ଅଫ୍ ମ୍ୟାନେଜ୍‌ମେଣ୍ଟରୁ ସ୍ନାତକ କରିଥିଲେ । ତାଙ୍କ ଡାକନାମ ହେଉଛି ଲକି ।

 ଅଭିନୟ ଜୀବନ 
ଅହନା ଜଣେ ମଡେଲ୍ ଭାବରେ ପ୍ରଥମେ କାମ କରିବା ଆରମ୍ଭ କରିଥିଲେ । ୨୦୦୮ ମସିହାରେ ସେ ବଙ୍ଗଳାଦେଶୀ କଥାଚିତ୍ର ଜଗତରେ କାର୍ଯ୍ୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ଚକୋରେର ପ୍ରେମ, ଯାହାର ନିର୍ଦ୍ଦେଶନା ଦେଇଥିଲେ ରକିବ ଆଲମ ଏବଂ ଅମିନ ଖାନ ଏହି କଥାଚିତ୍ରର ମୁଖ୍ୟ ଭୂମିକାରେ ଅଭିନୟ କରିଥିଲେ ।

୨୦୧୫ ମସିହାରେ ସେ ଦୁଇ ପୃଥିବୀ ନାମକ ଅନ୍ୟ ଏକ ବଙ୍ଗଳାଦେଶୀ କଥାଚିତ୍ରରେ ଅଭିନେତା ଶାକିବ ଖାନ୍‌ଙ୍କ ସହିତ କାର୍ଯ୍ୟ କରିଥିଲେ । ୨୦୨୦ ମସିହାରେ ସେ ସଦରଘାଟେର ଟାଇଗର ନାମକ ଏକ ୱେବ୍ ସରିଜି୍‌ରେ କାମ କରିଥିଲେ, ଯାହାକି ବିଞ୍ଜ୍ ନାମ ଏକ ଓଟିଟିରେ ମୁକ୍ତିଲାଭ କରିଥିଲା ।

 ଅଭିନୀତ କଥାଚିତ୍ର 
ବର୍ଷ କଥାଚିତ୍ରଭାଷାDirectorRef.୨୦୦୮ଚକୋରେର ପ୍ରେମବଙ୍ଗଳାରକିବ ଆଲମ୨୦୦୯ଜଳଦସ୍ୟୁ ରକ୍ତ ରହସବଙ୍ଗଳାରୋମାନ ରବିନ୨୦୧୪ଚଖେର ଦେଖାବଙ୍ଗଳାକାଜଲ୨୦୧୫ଦୁଇ ପୃଥିବୀବଙ୍ଗଳାମାଣିକ

 ୱେବ୍ ସିରିଜ୍ 
ବର୍ଷ ସିରିଜ୍ ଓଟିଟି ନିର୍ଦ୍ଦେଶକମନ୍ତବ୍ୟ ୨୦୨୦ ସଦରଘାଟେର ଟାଇଗରବିଞ୍ଜ୍ ସୁମନ୍ ଆୱାର୍

 ଆଧାର 

 ବାହାର ଆଧାର 

 
 

ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୮୭ ଜନ୍ମ
ହୃତ୍‌ପିଣ୍ଡ ଜନିତ ଝଟକା

ହୃତ୍‌ପିଣ୍ଡ ଜନିତ ଝଟକା ବା କାର୍ଡିଓଜେନିକ୍ ଶକ୍ (Cardiogenic shock/ CS) ହେଉଛି ହୃତ୍‌ପିଣ୍ଡର ଏକ ରୋଗ ଯାହା ଫଳରେ ଦୀର୍ଘ ସମୟ ଧରି ତନ୍ତୁମାନଙ୍କୁ ରକ୍ତ ସରବରାହ ଯଥେଷ୍ଟ ହୁଏନାହିଁ । ଏହାର ସାଧାରଣ ଲକ୍ଷଣଗୁଡ଼ିକ ହେଉଛି ମାନସିକ ସ୍ଥିତିରେ ପରିବର୍ତ୍ତନ ଏବଂ ଥଣ୍ଡା, ଓଦା, ନୀଳ ଚର୍ମରେ ଦାଗ ହୋଇପାରେ |  ଗୋଡ଼ ଫୁଲିଯାଇପାରେ ।  ରୋଗ ଜଟିଳ ହେଲେ ବୃକ୍‌କ ବିଫଳତା, ଶ୍ୱାସକ୍ରିୟା ବିଫଳତା, ଏବଂ ଷ୍ଟ୍ରୋକ ହୋଇପାରେ । 

ଏହି ରୋଗର ସବୁଠାରୁ ସାଧାରଣ କାରଣ ହେଉଛି ହୃଦ୍‌ଘାତ |  ଅନ୍ୟାନ୍ୟ କାରଣଗୁଡ଼ିକ ମଧ୍ୟରେ କପାଟିକା ହୃଦ୍‌ରୋଗ, ମହାଧମନୀ ବ୍ୟବଚ୍ଛେଦନ, କାର୍ଡିଓମାୟୋପାଥି, ମାୟୋକାର୍ଡାଇଟିସ୍,  ଅନିୟମିତ ହୃତ୍ ସ୍ପନ୍ଦନ ଏବଂ ବିଟା ବ୍ଲକର କିମ୍ବା କ୍ୟାଲସିଅମ ଚ୍ୟାନେଲ ବ୍ଲକର ଔଷଧମାନଙ୍କର ଅତିମାତ୍ରା ହୋଇପାରେ |  ସିସ୍ଟୋଲିକ ରକ୍ତଚାପ ୯୦ମିମିରୁ କମ ଓ ମୂତ୍ର ପରିମାଣ ୩୦ ମିଲି/ଘଣ୍ଟାରୁ କମ ବା ବାହୁ ଓ ଗୋଡ଼ ଥଣ୍ଡା ହୋଇଥିଲେ ଏହି ରୋଗ ନିର୍ଣ୍ଣୟ କରାଯାଏ । ରକ୍ତନଳୀମାନଙ୍କରେ ଯଥେଷ୍ଟ ରକ୍ତ ଥିବା  ସତ୍ତ୍ୱେ ଏହା ଘଟେ |  କାର୍ଡିଆକ ଟାମ୍ପୋନେଡ ଏବଂ ଫୁସଫୁସ ଏମ୍ବୋଲିଜ୍ମ ରୋଗ ଦ୍ୱୟ ସାଧାରଣତଃ ଅବଷ୍ଟ୍ରକ୍ଟିଭ ଶକ୍‌ର କାରଣ ବୋଲି ଧରାଯାଏ ।

ଚିକିତ୍ସାର ପ୍ରାରମ୍ଭିକ ଲକ୍ଷ ହେଉଛି ରକ୍ତଚାପ ବୃଦ୍ଧି କରିବା, ଶ୍ୱାସକ୍ରିୟାକୁ ଉନ୍ନତ କରିବା ଏବଂ କୌଣସି ଅନ୍ତର୍ନିହିତ କାରଣକୁ ଓଲଟାଇ ପୂର୍ବାବସ୍ଥାକୁ ଆଣିବା |  ଏଥିରେ ଶିରାଭ୍ୟନ୍ତର ତରଳ ପଦାର୍ଥ ଏବଂ  ନର୍ ଏପିନେଫ୍ରିନ କିମ୍ବା ଡୋବୁଟାମିନ ଭଳି ଭାସୋପ୍ରେସିନ ଦିଆଯାଏ |  ଔଷଧ ଦେବା ଏବଂ ଅବସ୍ଥା ଉପରେ ନଜର ରଖିବା ପାଇଁ ଏକ କେନ୍ଦ୍ରୀୟ ଏବଂ ଏକ ଧମନୀ ଲାଇନ ଉପ‌ଯୋଗୀ ହୋଇପାରେ  ।  ଏହାର ମୂଳ କାରଣ ହେଉଛି ହୃଦଘାତ ହୋଇଥିଲେ ପ୍ରାଇମେରୀ ପରକ୍ୟୁଟାନିଅସ କରୋନାରୀ ଇଣ୍ଟରଭେନସନ ଆବଶ୍ୟକ ହୁଏ ।   ଅନ୍ୟାନ୍ୟ ପ୍ରୟାସରେ ଏକ୍ସଟ୍ରାକର୍ପୋରିଆଲ ମେମ୍ବ୍ରେନ ଅକ୍ସିଜେନେସନ, ଭେଣ୍ଟ୍ରିକୁଲାର ଆସିଷ୍ଟ ଡିଭାଇସ ବା ହୃତ୍‌ପିଣ୍ଡ ପ୍ରତିରୋପଣ କରାଯାଏ ।  ମେକାନିକାଲ ଭେଣ୍ଟିଲେସନ କିମ୍ବା ଡାଏଲିସିସ ମଧ୍ୟ ଆବଶ୍ୟକ ହୋଇପାରେ |  କେତେକ କ୍ଷେତ୍ରରେ ପାଲିଏଟିଭ ଯତ୍ନ ଉପଯୋଗୀ ହୋଇପାରେ |  

ହୃତ୍‌ପିଣ୍ଡ ଜନିତ ଝଟକା ବା କାର୍ଡିଓଜେନିକ୍ ଶକ୍ ପ୍ରାୟ ୭୦% ହୃଦ୍‌ଘାତକୁ ପ୍ରଭାବିତ କରେ |  ହୃଦ୍‌ଘାତ ପାଇଁ ପ୍ରାଇମେରୀ ପରକ୍ୟୁଟାନିଅସ ହସ୍ତକ୍ଷେପ ଫଳରେ ଏହି ରୋଗ କମ ହେବାରେ ଲାଗିଛି |  ଏହାର ପରିଣାମ ସାଧାରଣତଃ ଖରାପ ହୁଏ ଓ ୩୦%ରୁ ୮୦%  ମୃତ୍ୟୁ ସଙ୍କଟ ରହିଥାଏ |  ଏହି ଅବସ୍ଥା ପ୍ରଥମେ ୧୯୧୨ ମସିହାରେ ହେରିକଦ୍ୱାରା ବର୍ଣ୍ଣନା କରାଯାଇଥିଲା; ଯଦିଓ, ସାମ୍ପ୍ରତିକ ନାମ ୧୯୪୨ ମସିହା ପର୍ଯ୍ୟନ୍ତ ବ୍ୟବହାର କରାଯାଇନଥିଲା । 
thumb|Video explanation of shock 

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
Category:Translated from MDWiki
ଅଖିଳ ନାୟକ

ଅଖିଳ ନାୟକ (୧୩ ମାର୍ଚ୍ଚ ୧୯୭୦ - ୧୪ ନଭେମ୍ବର ୨୦୨୧) ଜଣେ ଓଡ଼ିଆ ସହିତ୍ୟିକ ଥିଲେ । ସେ କବିତା, ଉପନ୍ୟାସ ଓ ଅନୁବାଦ ସାହିତ୍ୟ ଆଦି ଲେଖୁଥିଲେ । ସାହିତ୍ୟ ସର୍ଜନା ପାଇଁ ସେ ବସନ୍ତ ମୁଦୁଲି ପୁରସ୍କାର ଆଦି ଅନେକ ସାହିତ୍ୟ ପୁରସ୍କାର ଲାଭ କରିଥିଲେ । ତାଙ୍କ ଉପନ୍ୟାସ ଭେଦକୁ ପ୍ରଥମ ଓଡ଼ିଆ ଦଳିତ ଉପନ୍ୟାସ ଭାବରେ ଗଣନା କରାଯାଏ ।

 ବ୍ୟକ୍ତିଗତ ଜୀବନ 
ଅଖିଳ ୧୯୭୦ ମସିହାରେ କଳାହାଣ୍ଡି ଜିଲ୍ଲାର ଧର୍ମଗଡ଼ ବ୍ଲକ ଅନ୍ତର୍ଗତ ରଇନଗୁଡ଼ାଠାରେ ଜନ୍ମଗ୍ରହଣ କରିଥିଲେ । ସେ ଥିଲେ ପିତା ଦଇତାରୀ ନାୟକ ଓ ମା ବସୁମତୀ ନାୟକଙ୍କ ବଡ଼ ପୁଅ । ସେ ଭବାନୀପାଟଣା ସରକାରୀ ମହାବିଦ୍ୟାଳୟରୁ ଯୁକ୍ତ ୨, ଜୟପୁର ବିକ୍ରମଦେବ କଲେଜରୁ ଯୁକ୍ତ ୩ ଓ ବ୍ରହ୍ମପୁର ବିଶ୍ୱବିଦ୍ୟାଳୟରୁ ଓଡ଼ିଆରେ ସ୍ନାତକୋତ୍ତର ଶିକ୍ଷାଲାଭ କରିଥିଲେ । ସେ ଓଡ଼ିଆ ଭାଷା ସାହିତ୍ୟରେ ପିଏଚଡ଼ି ଡିଗ୍ରି ମଧ୍ୟ ହାସଲ କରିଥିଲେ । ୧୯୯୯ ମସିହାରେ ଭବାନୀପାଟଣା ସରକାରୀ ମହାବିଦ୍ୟାଳୟରେ ଓଡ଼ିଆ ବିଭାଗର ଅଧ୍ୟାପକ ଭାବେ ନିଜର ଚାକିରି ଜୀବନ ଆରମ୍ଭ କରିଥିଲେ । ପରେ ଭବାନୀପାଟଣା ସରକାରୀ ମହିଳା ମହାବିଦ୍ୟାଳୟରେ କିଛି ଦିନ ଚାକିରି କରିବା ପରେ ପୁଣି ସରକାରୀ ମହାବିଦ୍ୟାଳୟକୁ ଫେରିଥିଲେ । ଭବାନୀପାଟଣା ସରକାରୀ ମହାବିଦ୍ୟାଳୟ, କଳାହାଣ୍ଡି ବିଶ୍ୱବିଦ୍ୟାଳୟର ମାନ୍ୟତା ପାଇବା ପରେ ଅଖିଳ ଏହି ବିଶ୍ୱବିଦ୍ୟାଳୟର ଓଡ଼ିଆ ବିଭାଗର ମୁଖ୍ୟ ଭାବରେ ଅବସ୍ଥାପିତ ହୋଇଥିଲେ ।

ସେ ଏଲିଜବେଥଙ୍କୁ ବିବାହ କରିଥିଲେ ଓ ତାଙ୍କର ବିଭୋର ନାମରେ ଗୋଟିଏ ପୁଅ ଅଛି । ତାଙ୍କ ଭାଇ ଡମ୍ବରୁଧର ନାୟକ ଜଣେ ସାମ୍ବାଦିକ ।

 ସାହିତ୍ୟ ସର୍ଜନା 
ଭବାନୀପାଟଣାରେ +୨ ପଢ଼ୁଥିବା ସମୟରେ ଅଖିଳ ମାଙ୍ଗଳିକ ନାମରେ ଏକ ପତ୍ରିକା ସମ୍ପାଦନା କରୁଥିଲେ । ସାହିତ୍ୟ ପତ୍ରିକା ଡେର୍‌ନା ପ୍ରକାଶନାରେ ତାଙ୍କର ପ୍ରମୂଖ ଭୂମିକା ରହିଥିଲା । କବିତାରେ କଥିତ ‌ଶୈଳୀର ପ୍ରୟୋଗ କରି ସେ ଓଡ଼ିଶାରେ ଏକ ନୂତନ ଧାରା ଆରମ୍ଭ କରିଥିଲେ । ତାଙ୍କ ଉପନ୍ୟାସ ଭେଦକୁ ରାଜକୁମାର ଇଂରାଜୀ ଭାଷାକୁ ଅନୁବାଦ କରିଥିଲେ । ଏହି ଅନୁବାଦିତ ପୁସ୍ତକ ଅକ୍ସଫୋର୍ଡ଼ ପ୍ରକାଶନଦ୍ୱାରା ପ୍ରକାଶିତ ହୋଇ ଏକ ବେଷ୍ଟ ସେଲର ବହି ଭାବରେ ପରିଗଣିତ ହୋଇଥିଲା । ଏହି ପୁସ୍ତକ ମାଲାଲାୟମ ଭାଷାକୁ ମଧ୍ୟ ଅନୁବାଦିତ ହୋଇଥିଲା ।
 ରଚନାବଳୀ 
 କବିତା 
 ଗାଧୁଆବେ‌ଳ
 ଗୁଲିଖଟି
 ଧୋବ ଫରଫର
 ଧିକ
 କ୍ଷେତ ପୁରାଣ
 ଉପନ୍ୟାସ 
 ଭେଦ
 ଅବିଜା
 ଅନୁବାଦ 
 ସାତ ରାତି (ଗଳ୍ପ)

 ସମ୍ମାନ ଓ ପୁରସ୍କାର 
 ବସନ୍ତ ମୁଦୁଲି ପୁରସ୍କାର - ୧୯୯୬
 ଡ. ଭୁବନେଶ୍ବର ବେହେରା ପୁରସ୍କାର
 ଯୁବ ପୁରସ୍କାର

 ଆଧାର 

ଶ୍ରେଣୀ:୧୯୭୦ ଜନ୍ମ
ଶ୍ରେଣୀ:୨୦୨୧ ମୃତ୍ୟୁ
ଶ୍ରେଣୀ:କଳାହାଣ୍ଡି ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ଦଳିତ ଲେଖକ
ଶ୍ରେଣୀ:ବସନ୍ତ ମୁଦୁଲି କବିତା ପୁରସ୍କାର ସମ୍ମାନିତ
କଳାହାଣ୍ଡି ବିଶ୍ୱବିଦ୍ୟାଳୟ

ଲେଉଟାଣି ସରକାରୀ ସ୍ୱୟଂଶାସିତ ମହାବିଦ୍ୟାଳୟ , ଭବାନୀପାଟଣା
ଚୋରଣୀ (ଓଡ଼ିଆ କଥାଚିତ୍ର)

ଚୋରଣୀ, ୨୦୨୧ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅଜୟ ରାଉତ । ଦେବୀଦତ୍ତ ମହାନ୍ତି ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ବି. ଚନ୍ଦନ କୁମାର କଥାଚିତ୍ରଟିର ସଂଳାପ ରଚନା କରିଥିଲେ । ନିର୍ଦ୍ଦେଶକ ମୃତ୍ୟୁଞ୍ଜୟ ସାହୁ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ଅଭିଜିତ ମଜୁମଦାର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଜଗଜିତ ପାଲ ଓ ଶୀତଲ ପାତ୍ର । ରାଇମୋହନ ପରିଡ଼ା, ପିଣ୍ଟୁ ନନ୍ଦ, ଚୌଧୁରୀ ଜୟପ୍ରକାଶ ଦାସ, ରାକ୍ଷୀ ଦାଶ, ତ୍ରିଭୁବନ ପଣ୍ଡା, କୁନାଲ ପଟ୍ଟନାୟକ, ଶଙ୍କର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୮ ନଭେମ୍ବର ୨୦୨୧ରେ ତରଙ୍ଗ ଟିଭି ଓ ତରଙ୍ଗ ପ୍ଲସ୍‌ରେ ମୁକ୍ତିଲାଭ କରିଥିଲା ।

ଅଭିନୟ
 ଜଗଜିତ ପାଲ - ରାଜେଶ
ଶୀତଲ ପାତ୍ର - ଅନୁ
ରାଇମୋହନ ପରିଡ଼ା
ପିଣ୍ଟୁ ନନ୍ଦ
ଚୌଧୁରୀ ଜୟପ୍ରକାଶ ଦାସ
ରାକ୍ଷୀ ଦାଶ
ତ୍ରିଭୁବନ ପଣ୍ଡା
କୁନାଲ ପଟ୍ଟନାୟକ
ଶଙ୍କର

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ନିର୍ମଳ ନାୟକ, ଦେବୀଦତ୍ତ ମହାନ୍ତି ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ସ୍ୱୟମ ପାଢ଼ୀ, ଶଶାଙ୍କ ଶେଖର, ଅନ୍ତରା ଚକ୍ରବର୍ତ୍ତୀ, ସୋହିନୀ ମିଶ୍ର, ସ୍ମୃତିମୟୀ ମହାପାତ୍ର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧାର
 ତରଙ୍ଗ ପ୍ଲସ୍‌ରେ ଚୋରଣୀ
 

ଶ୍ରେଣୀ:୨୦୨୧ର ଓଡ଼ିଆ କଥାଚିତ୍ର‌
ଶ୍ରେଣୀ:ଦୂରଦର୍ଶନରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର
ଅଣପର୍ଯ୍ୟାପ୍ତ ମାଇଟ୍ରାଲ

ଅଣପର୍ଯ୍ୟାପ୍ତ ମାଇଟ୍ରାଲ (ଇଂରାଜୀ ଭାଷାରେ Mitral insufficiency, mitral regurgitation (MR) ଭାବରେ ଜଣା) ଏକ ପ୍ରକାରର କପାଟିକା ହୃଦ୍‌ରୋଗ ଯେଉଁଥିରେ ମାଇଟ୍ରାଲ କପାଟିକା ତୃଟି ଯୋଗୁ ହୃତ୍‌ପିଣ୍ଡ ସଙ୍କୋଚନ ସମୟରେ ବାମ ନିଳୟରୁ ରକ୍ତ ପଛକୁ ପ୍ରବାହିତ  ହୋଇ ବାମ ଅଳିନ୍ଦରେ ପ୍ରବେଶ କରେ ।  ଏହା ହଠାତ୍ କିମ୍ବା ଧୀରେ ଧୀରେ ଆରମ୍ଭ ହୋଇପାରେ |  ହଠାତ୍ ଆରମ୍ଭ ହେଲେଅଣନିଶ୍ୱାସ ଏବଂ ନିମ୍ନ ରକ୍ତଚାପ ହୋଇପାରେ |   ଧୀରେ ଧୀରେ ଆରମ୍ଭ ହେଉଥିବା ରୋଗରେ କିଛି ଲକ୍ଷଣ ଥାଇପାରେ, ଯଦିଓ ଅଣନିଶ୍ୱାସ, ଦୃତ ହୃଦ୍‌ଗତି ବା ପାଲପିଟେସନ, ଛାତି ଯନ୍ତ୍ରଣା କିମ୍ବା ଗୋଡ ଫୁଲା ହୋଇପାରେ |  ରୋଗ ଜଟିଳ ହେଲେ ହୃଦ୍‌ପାତ ହୋଇପାରେ । 

ଇନଫେକ୍ଟିଭ ଏଣ୍ଡୋକାର୍ଡ଼ାଇଟିସ୍ କିମ୍ବା  ହୃଦ୍‌ଘାତ ଯୋଗୁ ପାପିଲାରି ମାଂସପେଶୀ ଫାଟିବା ହେତୁ, ଆଘାତ କିମ୍ବା ମାର୍ଫାନ୍ ସିଣ୍ଡ୍ରୋମ ଯୋଗୁଁ ହଠାତ୍ ଏହି ରୋଗ ଆରମ୍ଭ  ହୋଇପାରେ |  ଡିଜେନେରେଟିଭ ପରିବର୍ତ୍ତନ, ମାଇଟ୍ରାଲ ଭଲ୍‌ଭ ପ୍ରୋଲାପ୍ସ, ରିଉମାଟିକ ହୃଦ୍‌ରୋଗ, ସଂକ୍ରାମକ ଏଣ୍ଡୋକାର୍ଡ଼ାଇଟିସ, କାର୍ଡ଼ିଓପାୟୋପାଥି, ହୃଦ୍‌ପାତ, କିମ୍ବା ଆଟ୍ରିଆଲ ଫିବ୍ରିଲେସନ ଯୋଗୁ ଏହି ରୋଗ ଧୀରେ ଧୀରେ ଆରମ୍ଭ ହୁଏ ।  ସିଷ୍ଟୋଲିକ ମରମର ଶୁଣି ରୋଗ ସନ୍ଦେହ କରାଯାଇପାରେ ଓ ଇକୋକାର୍ଡ଼ିଓଗ୍ରାଫି କରି ନିଶ୍ଚିତ କରାଯାଇପାରେ। 

ହଠାତ୍ ଆରମ୍ଭ ହେଉଥିବା ରୋଗର ଜରୁରୀ ଅସ୍ତ୍ରୋପଚାର ଆବଶ୍ୟକ ହୁଏ |  ଅସ୍ତ୍ରୋପଚାର ପୂର୍ବରୁ ସେମାନଙ୍କୁ ସ୍ଥିର କରିବା ପାଇଁ କେତେକଙ୍କୁ ଭାସୋପ୍ରେସର, ଇଣ୍ଟ୍ରାଆଓର୍ଟିକ ବେଲୁନ ପମ୍ପ ଓ ଯାନ୍ତ୍ରିକ ଭେଣ୍ଟିଲେସନ ସାହାଯ୍ୟ ନିଆଯାଏ । ଧୀରେ ଧୀରେ ଆରମ୍ଭ ହେବା କ୍ଷେତ୍ରରେ, ଯଦି ଏହା ଗୁରୁତର ହୋଇଯାଏ ତେବେ ଅସ୍ତ୍ରୋପଚାର ସମ୍ଭବତଃ ସୁପାରିଶ କରାଯାଏ |  ମାଇଟ୍ରାଲ ଭଲ୍‌ଭ ରିପ୍ଲେସମେଣ୍ଟ କିମ୍ବା ମରାମତି ଅସ୍ତ୍ରୋପଚାରର କରାଯାଇପାରେ ।  ଫଳାଫଳଗୁଡ଼ିକ ପରିବର୍ତ୍ତନଶୀଳ | 

ବିଶ୍ୱରେ ପ୍ରାୟ ୧୭୫ ନିୟୁତ ଲୋକ ଏହି ରୋଗ‌ଗ୍ରସ୍ତ ହେଉଛନ୍ତି |  ଏହା ୪୫ ବର୍ଷରୁ କମ୍ ଲୋକଙ୍କ ମଧ୍ୟରୁ ୧% ଏବଂ ୭୫ ବର୍ଷରୁ ଅଧିକ ଲୋକଙ୍କ ମଧ୍ୟରୁ ୧୧% ଲୋକଙ୍କୁ ପ୍ରଭାବିତ କରିଥାଏ |  ତୀବ୍ର ରୋଗ ଅପେକ୍ଷା କ୍ରନିକ ରୋଗ ଅଧିକ  ହୁଏ |  ଭାଲଭୁଲାର ହୃଦରୋଗର ଏହା ଏକ ସାଧାରଣ ରୂପ |  ଅଣପର୍ଯ୍ୟାପ୍ତ ମାଇଟ୍ରାଲ ରୋଗ ପ୍ରଥମେ ୧୮୧୮ ମସିହାରେ ରେନେଟି ଲେନେକ୍ଦ୍ୱାରା ବର୍ଣ୍ଣନା କରାଯାଇଥିଲା |  ୧୯୫୦ ଦଶକର ଶେଷ ଭାଗ ଓ  ୧୯୬୦ ଦଶକର ପୂର୍ବ ଭାଗରେ ମାଇଟ୍ରାଲ ଭଲ୍‌ଭ ଅସ୍ତ୍ରୋପଚା ଉପଲବ୍ଧ ହେଲା | 
 

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
Category:Translated from MDWiki
ଗଜାନନ ମିଶ୍ର

ଗଜାନନ ମିଶ୍ର ଜଣେ ଓଡ଼ିଆ ଭାଷାକର୍ମୀ ଓ ସାହିତ୍ୟିକ । ଓଡ଼ିଶାରେ ଅଦାଲତର ଭାଷା ଓଡ଼ିଆ ହେବାପାଇଁ ସେ ସଂଗ୍ରାମ କରିଛନ୍ତି ଓ ଏଥିପାଇଁ ୨୦୧୫ ମସିହାରେ ଆମରଣ ଅନଶନ ମଧ୍ୟ କରିଛନ୍ତି । ଓକିଲାତିକୁ ସେ ବୃତ୍ତି ଭାବରେ ଗ୍ରହଣ କରିଛନ୍ତି ।

 ବ୍ୟକ୍ତିଗତ ଜୀବନ 
ଗଜାନନ, ୧୯୬୦ ମସିହାରେ ବଲାଙ୍ଗୀର ଜିଲ୍ଲାର ପାଟଣାଗଡ଼ ଅନ୍ତର୍ଗତ ଟିକାପାଲିଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଭଗବାନ ମିଶ୍ର ଓ ମାତାଙ୍କ ନାମ ରାଧିକା ଦେବୀ । ବୃତ୍ତିରେ ସେ ଜଣେ ଓକିଲ ।

 ସାହିତ୍ୟ ସର୍ଜନା ଓ ଭାଷା ସଂଗ୍ରାମ 
ଗଜାନନ ଉଭୟ ପଦ୍ୟ ଓ ଗଦ୍ୟ ସାହିତ୍ୟରେ ଲେଖନୀ ଚାଳନା କରିଛନ୍ତି । ସେ ଉଭୟ ଓଡ଼ିଆ ଓ ସମ୍ବଲପୁରୀ ଭାଷାରେ ସାହିତ୍ୟ ରଚନା କରନ୍ତି । ତାଙ୍କର ବହୁ ଲେଖା ହିନ୍ଦୀ ଭାଷାକୁ ଅନୁବାଦିତ ହୋଇଛି । ଓଡ଼ିଶାର ଅଦାଲତମାନଙ୍କରେ ଓଡ଼ିଆ ଭାଷାରେ କାର୍ଯ୍ୟ ହେବା ନିମନ୍ତେ ସେ ବହୁ ବର୍ଷ ଧରି ସଂଗ୍ରାମ କରିଆସିଛନ୍ତି । ୨୦୧୫ ମସିହା ଜୁଲାଇ ପହିଲାରୁ ସେ ଓଡ଼ିଆ ଭାଷାକୁ ଅଦାଲତର ଭାଷାକରିବା ପାଇଁ ଆମରଣ ଅନଶନ କରିଥିଲେ ।

ଟିଟିଲାଗଡ଼ର ସିରୋଲଠାରେ ପିଲାମାନଙ୍କ ମଧ୍ୟରେ ଭାଷାପ୍ରେମ ଉଦ୍ରେକ କରିବା ନିମନ୍ତେ ସେ ତପୋବନ ଏକାଡେମୀ ନାମରେ ଏକ ସଂସ୍ଥା ଗଠନ କରିଛନ୍ତି ।

 ରଚନାବଳୀ 
 ସର୍ବନାମ
 ନଥିବା ଚିତ୍ର
 ଷ୍ଟେସନ
 କବିତାଘର
 ଅହନିର୍ଶୀ
 ଚରୈବେତୀ
 ଗୋଟାପଣେ
 କାଳକାଳ
 ନାବ
 ମହାରେଖା
 ସଙ୍କେତ ଉଦ୍ଧବ
 ପଞ୍ଚରାମା
 କୁଶେର ପନା
 ଦେଖନାବାଲା ଏକ୍ଲା
 ଅମୃତ ସବୁ
 ନଥିବା ଚିତ୍ର
 ଅବ୍ଗି ନୂଆଁ
 ଓଡ଼ିଆରେ ଓକିଲାତି
 ଅବ୍ୟୟ
 ଦେୱାନୀ ଏବଂ ଫୌଜଦାରୀ
 ଅନଲି ହିଅର
 କଣ୍ଟିଲୋ ଭାୟା

 ଆଧାର 

ଶ୍ରେଣୀ:ବଲାଙ୍ଗୀର ଜିଲ୍ଲାର ଲୋକ
ଶ୍ରେଣୀ:୧୯୬୦ ଜନ୍ମ
ଶ୍ରେଣୀ:ଓଡ଼ିଆ ଲେଖକ
ପାରୋ ହେଟ୍‌ସ୍ ଦେବଦାସ

ପାରୋ ହେଟ୍‌ସ୍ ଦେବଦାସ, ୨୦୨୧ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ରମେଶ ବାରିକ । ନିର୍ଦ୍ଦେଶକ ଅଶୋକ ପତି ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ବୈଦ୍ୟନାଥ ଦାଶ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ବବି ମିଶ୍ର, ପ୍ରିୟା ଚୌଧୁରୀ । ମନସ୍ୱିନୀ ପତି, ଶ୍ରୀଜିତ ମହାପାତ୍ର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟିର ୨୦୨୧ ମସିହାର ଅଗଷ୍ଟ ମାସର ୨୯ ତାରିଖରେ ମୁକ୍ତିଲାଭ କରିଥିଲା ।

ଅଭିନୟ
 ବବି ମିଶ୍ର
ପ୍ରିୟା ଚୌଧୁରୀ
ମନସ୍ୱିନୀ ପତି
ଶ୍ରୀଜିତ ମହାପାତ୍ର

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ । ଗୀତିକାର ନିର୍ମଳ ନାୟକ ଏହି କଥାଚିତ୍ରଟିର ଗୀତ ରଚନା କରିଥିଲେ । ଅସୀମା ପଣ୍ଡା, ଗୌରବ ଆନନ୍ଦ, ହ୍ୟୁମାନ ସାଗର, ଲିପ୍ସା ମହାପାତ୍ର, ଅଭିଜିତ ମଜୁମଦାର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧାର
 ତରଙ୍ଗ ପ୍ଲସ୍‌ରେ ପାରୋ ହେଟ୍‌ସ୍ ଦେବଦାସ
 

ଶ୍ରେଣୀ:୨୦୨୧ର ଓଡ଼ିଆ କଥାଚିତ୍ର‌
ପଞ୍ଚମ ରୋଗ

ପଞ୍ଚମ ରୋଗ (ଅନ୍ୟ ନାମ ଏରିଥେମା ଇନଫେକ୍ସିଓସମ) ଏକ ପ୍ରକାର ଭୂତାଣୁ ସଂକ୍ରମଣ ଯାହା ସାଧାରଣତଃ ପିଲାମାନଙ୍କଠାରେ ଦେଖାଯାଏ |  ଏହାର ସାଧାରଣ ଲକ୍ଷଣଗୁଡ଼ିକ ହେଉଛି ସ୍ୱଳ୍ପ ଜ୍ୱର ଏବଂ ରାସ |  ଅନ୍ୟାନ୍ୟ ଲକ୍ଷଣ ମଧ୍ୟରେ ଗଣ୍ଠି ଯନ୍ତ୍ରଣା, ତରଳ ଝାଡ଼ା, ନାକରୁ ପାଣି ବୋହିବା, ବାନ୍ତି ଏବଂ ମୁଣ୍ଡବିନ୍ଧା ହୋଇପାରେ |   ସାଧାରଣତଃ ସଂକ୍ରମଣର ଶେଷ ଭାଗରେ ଗାଲରେ ରାସ ଆରମ୍ଭ ହୁଏ ଓ ଛାତି ଏବଂ ବାହୁରେ ବିସ୍ତାର ହୁଏ |  ଏହାର ଜଟିଳତାରେ ଆପ୍ଲାଷ୍ଟିକ ରକ୍ତହୀନତା, ଏକାଧିକ ଗଣ୍ଠି ଯନ୍ତ୍ରଣା, ଏବଂ ଗର୍ଭାବସ୍ଥା ଥିଲେ ହାଇଡ୍ରପସ ଫିଟାଲିସ ହୋଇପାରେ ।  

ପାର୍ବୋଭୂତାଣୁ ବି୧୯ ଯୋଗୁ ଏହି ରୋଗ ସଂକ୍ରମଣ ହୋଇଥାଏ।  ଏହା ସାଧାରଣତଃ  ଶ୍ୱାସକ୍ରିୟା ମାର୍ଗ ମାଧ୍ୟମରେ ବ୍ୟାପିଥାଏ, ଯଦିଓ ରକ୍ତ ଟ୍ରାନସଫ୍ୟୁଜନ ସମୟରେ ଓ ଗର୍ଭାବସ୍ଥାରେ ମାତାଠାରୁ ଶିଶୁକୁ ବିସ୍ତାର ହୋଇପାରେ |  ରୋଗ ନିର୍ଣ୍ଣୟ ସାଧାରଣତଃ ଲକ୍ଷଣ ଉପରେ ଆଧାରିତ ହୁଏ ଓ ରକ୍ତ ପରୀକ୍ଷାଦ୍ୱାରା ନିଶ୍ଚିତ କରାଯାଏ | 

ଲକ୍ଷଣ ଅନୁସାରେ ଚିକିତ୍ସା କରାଯାଏ ଓ ପାରାସେଟାମୋଲ (ଆସେଟାମିନୋଫେନ) ଏବଂ ନନଷ୍ଟେରଏଡାଲ ଆଣ୍ଟିଇନଫ୍ଲାମେଟୋରୀ ଔଷଧ ଦେଇ ସ‌ହାୟକ ଚିକିତ୍ସା କରାଯାଇପାରେ |  ଏହା ଏକ ସାଧାରଣ ରୋଗ ଅଟେ ଏବଂ ୫ରୁ ୧୫ ବୟସରେ ପିଲାଙ୍କର ହୁଏ ।  ୧୭୯୯ ମସିହାରେ ରବର୍ଟ ଉଇଲାନ ଓ ୧୮୮୯ ମସିହାରେ ଏହି ରୋଗର ତ‌ଥ୍ୟ ସାମେର (Tschamer) ଦେଇଥିଲେ ।   ୧୯୦୫ ମସିହାରେ ରାସ ସୃଷ୍ଟି କରୁଥିବା ପିଲାଙ୍କ ରୋଗମାନଙ୍କର ମାନକ ତାଲିକାରେ "ପଞ୍ଚମ ରାସ ରୋଗ" ଭାବରେ ଶ୍ରେଣୀଭୁକ୍ତ କରାଯାଇଥିଲା |  

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
Category:Translated from MDWiki
ପ୍ରେମିକାୟ ନମ

ପ୍ରେମିକାୟ ନମ, ୨୦୨୧ ମସିହାରେ ଦୂରଦର୍ଶରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୁଶିଲ କୁମାର ସାହୁ । ଦୀପକ ଜେନା ଏହି କଥାଚିତ୍ରଟିର ସଂଳାପ ରଚନା କରିଥିଲେ ଏବଂ ନିର୍ଦ୍ଦେଶକ ସୁଧାକର ବସନ୍ତ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ବିଘ୍ନାଞ୍ଜ ବ୍ୟାଣ୍ଡ୍ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଋଷି, ତନୁଶ୍ରୀ ଓ ସୟାଲ । ଏହି କଥାଚିତ୍ରଟି ୧୨ ସେପ୍ଟେମ୍ବର ୨୦୨୧ରେ ତରଙ୍ଗ ଟିଭିରେ ଓ ତରଙ୍ଗ ପ୍ଲସ୍‌ରେ ମୁକ୍ତିଲାଭ କରିଥିଲା ।

ଅଭିନୟ
 ପ୍ରଦୀପ କୁମାର ସାହୁ
 ତନୁଶ୍ରୀ
 ସୟାଲ
ପିଣ୍ଟୁ ନନ୍ଦ
ତ୍ରିଭୁବନ ପଣ୍ଡା
ନମିତା ଦାସ
ଐଶ୍ୱର୍ଯ୍ୟା
ସୋମୁ
ଅମର
ସୁରା
ବିଟୁ
ଜ୍ଞାନ
ଆୟୁଷ

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିଘ୍ନାଞ୍ଜ ବ୍ୟାଣ୍ଡ୍ । ଗୀତିକାର ନିର୍ମଳ ନାୟକ, ତପୁ ନାୟକ ଓ ଦେବୀଦତ୍ତ ମହାନ୍ତି ଏହି କଥାଚିତ୍ରଟିର ଗୀତ ରଚନା କରିଥିଲେ । ସତ୍ୟଜିତ ପ୍ରଧାନ, ଅସୀମା ପଣ୍ଡା, ଆଶୁତୋଷ ମହାପାତ୍ର, ନଭ୍ୟା ଜ୍ୟୋତି, ତାରିକ୍ ଅଜିଜ୍ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧାର
 ତରଙ୍ଗ ପ୍ଲସ୍‌ରେ ପ୍ରେମିକାୟ ନମ
 

ଶ୍ରେଣୀ:୨୦୨୧ର ଓଡ଼ିଆ କଥାଚିତ୍ର‌
ଶ୍ରେଣୀ:ଦୂରଦର୍ଶନରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର
ପଲ୍ମୋନାରୀ ଭଲ୍‌ଭ ଷ୍ଟେନୋସିସ୍

ପଲ୍ମୋନାରୀ ଭଲ୍‌ଭ ଷ୍ଟେନୋସିସ୍ (ଇଂରାଜୀ ଭାଷାରେ Pulmonary valve stenosis/ PVS ) ହେଉଛି ଏକ ପ୍ରକାର କପାଟିକା ହୃଦ୍‌ରୋଗ ଯେଉଁଥିରେ ଫୁସଫୁସ ଭଲ୍‌ଭ ସଙ୍କୁଚିତ ହୋଇଥାଏ |  ପ୍ରଭାବିତ ପିଲାମାନଙ୍କର ପ୍ରାୟ କୌଣସି ଲକ୍ଷଣ ନଥାଏ |  ଯେତେବେଳେ ଲକ୍ଷଣଗୁଡ଼ିକ ବିକଶିତ ହେଲେ ଛାତି ଯନ୍ତ୍ରଣା, ଅଚେତା କିମ୍ବା ଅଣନିଶ୍ୱାସ ହୋଇପାରେ | 

thumb|150 px|ସ୍ୟାନୋସିସ୍
ଏହାର ସାଧାରଣ କାରଣ ହେଉଛି ଜନ୍ମଗତ ହୃତ୍‌ପିଣ୍ଡ ତୃଟି ଯେପରିକି ଟେଟ୍ରାଲୋଜି ଅଫ ଫ୍ୟାଲଟ  ଏବଂ ନ୍ୟୁନାନ ସିଣ୍ଡ୍ରୋମ |  ଅନ୍ୟାନ୍ୟ କାରଣ ମଧ୍ୟରେ କାର୍ସିନଏଡ୍ ସିଣ୍ଡ୍ରୋମ ଅନ୍ତର୍ଭୁକ୍ତ |  ସିଷ୍ଟୋଲିକ ମରମର ଉପରେ ଆଧାର କରି ରୋଗ ନିର୍ଣ୍ଣୟ କରାଯାଇପାରେ ଓ ହୃତ୍‌ପିଣ୍ଡର ଅଲଟ୍ରାସାଉଣ୍ଡ କରି ନିଶ୍ଚିତ କରାଯାଇଥାଏ | 

ଏହାର ଚିକିତ୍ସାରେ ଭଲ୍‌ଭୁଲୋପ୍ଲାଷ୍ଟି ଓ ଭଲ୍‌ଭ ପ୍ରତିରୋପଣ କରାଯାଇପାରେ । ଫଳାଫଳ ସାଧାରଣତଃ ଭଲ ରହେ |  ଜନ୍ମ ସମୟରେ ଏହା ପ୍ରତି ୧୦୦୦ ଶିଶୁଙ୍କ ମଧ୍ୟରୁ ପ୍ରାୟ ୪ ଜଣକର ଏହି ରୋଗ ଥାଏ |  ଜନ୍ମ ସମୟରେ ଏହି ରୋଗର ପ୍ରାରମ୍ଭିକ ବ୍ୟାଖ୍ୟା ୧୭୬୧ ମସିହାରେ ଜନ ବାପ୍ଟିଷ୍ଟ ମୋର୍ଗାଗ୍ନି କରିଥିଲେ । ଅପରେଶନ କରି ଏହାର ମରାମତି ପ୍ରଥମେ ୧୯୫୩ ମସିହାରେ କରାଯାଇଥିଲା ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
Category:Translated from MDWiki